ಸಿದ್ಧರಾಮೋತ್ಸವ : ಡೊಳ್ಳು ಕುಣಿತದ ಮೂಲಕ ಪಾದಯಾತ್ರೆ ಕೊಪ್ಪಳ, 28 ಜುಲೈ ಹಿ.ಸ: ಆಯಂಕರ್: ಮಾಜಿ ಮುಖ್ಯಮಂತ್ರಿ ಸಿದ್ದರಾಮಯ್ಯ ಅವರ 75ನೇ ಅಮೃತ ಮಹೋತ್ಸವದ ಅಂಗವಾಗಿ ಅವರ ಅಭಿಮಾನಿಗಳು ಕೊಪ್ಪಳದಿಂದ ದಾವಣಗೆರೆವರೆಗೆ ಡೊಳ್ಳು ಬಾರಿಸುವ ಮೂಲಕ ಪಾದಯಾತ್ರೆ ಗುರುವಾರ ಪ್ರಾರಂಭಿಸಿದ್ದಾರೆ. ಡೊಳ್ಳು ಬಾರಿಸುವ ಮೂಲಕ ಪಾದಯಾತ್ರೆಗೆ ಚಾಲನೆ ನೀಡಿದ ಪಾಟೀಲ್ ಅವರು, ಸಿದ್ಧರಾಮಯ್ಯ ಅವರ ಅಭಿಮಾನದ ಕಾರಣ ಕೊಪ್ಪಳದ ಅನೇಕರು ಡೊಳ್ಳು ಬಾರಿಸುತ್ತಲೇ ದಾವಣಗೆರೆ ತಲುಪುತ್ತಿರುವುದು ವಿಶೇಷ ಎಂದರು.ಕೆಪಿಸಿಸಿ ಕೋ ಆರ್ಡಿನೇಟರ್ ಆಕಿಲ್ ಅಹ್ಮದ್, ಬಳ್ಳಾರಿ ಜಿಲ್ಲಾ ಅಸಂಘಟಿತ ಕಾರ್ಮಿಕರ ಕಾಂಗ್ರೆಸ್ ಅಧ್ಯಕ್ಷ ಅಲಿವೇಲು ಸುರೇಶ್, ಎರಿಸ್ವಾಮಿ, ಸಾಮಾಜಿಕ ಜಾಲತಾಣದ ಪ್ರಧಾನ ಕಾರ್ಯದರ್ಶಿ ದೇವರಾಜ್, ಸಂತೋಷ್ ಕುರಿ, ಮುಂತಾದ ಕಾಂಗ್ರೆಸ್ ಮುಖಂಡರು, ಕಾರ್ಯಕರ್ತರು, ಸಿದ್ದರಾಮಯ್ಯ ಅವರ ಅಭಿಮಾನಿಗಳು ಈ ಸಂದರ್ಭದಲ್ಲಿ ಉಪಸ್ಥಿತರಿದ್ದರು.